Κονστάν Τρουαγιόν

Ο **Κονστάν Τρουαγιόν** (γαλλικά *Constant Troyon*, 1810-1865), ήταν Γάλλος ζωγράφος της σχολής της Μπαρμπιζόν. Στην αρχή της καριέρας του ζωγράφιζε κυρίως τοπία. Αργότερα, πέτυχε διεθνή αναγνώριση απεικονίζοντας στους πίνακές του ζώα.

## Βιογραφικά στοιχεία
Γεννήθηκε στις 28 Αυγούστου 1810 στις Σέβρες, κοντά στο Παρίσι. Ξεκίνησε την καριέρα του ως διακοσμητής πορσελάνης στο διάσημο εργοστάσιο πορσελάνης της γενέτειράς του, όπου εργάζονταν οι γονείς του. Στις αρχές της δεκαετίας του 1830, γνωρίστηκε με τους ζωγράφους Τεοντόρ Ρουσώ και Ζυλ Ντυπρέ. Σε όλη τη διάρκεια της δεκαετίας του 1840 εργάστηκαν μαζί στη Μπαρμπιζόν στο δάσος του Φονταινεμπλώ, δημιουργώντας τοπιογραφίες με στόχο περισσότερο ρεαλισμό στη ζωγραφική τους. Σύντομα, έγινε μια από τις κορυφαίες φυσιογνωμίες της Σχολής της Μπαρμπιζόν. Όμως, ως τοπιογράφος, ο Τρουαγιόν δεν γνώρισε ιδιαίτερη επιτυχία. 

Το 1846, επισκέφθηκε την Ολλανδία και εντυπωσιάστηκε από το έργο των ζωγράφων της ολλανδικής Χρυσής Εποχής του 17ου αιώνα, επηρεάστηκε ιδιαίτερα από τους πίνακες του Έλμπερτ Κόυπ και του Πάουλους Πόττερ και σύντομα εξέλιξε μια νέα μέθοδο ζωγραφικής. Στα έργα που δημιούργησε μετά από αυτό το διάστημα αποκαλύπτεται η πραγματική δεξιοτεχνία του. Όταν συνειδητοποίησε τη δύναμή του ως ζωγράφος ζώων, αναπτύχθηκε με ταχύτητα και επιτυχία, μέχρι που τα έργα του αναγνωρίστηκαν ως αριστουργήματα στη Βρετανία και την Αμερική, καθώς και σε όλες τις χώρες της Ευρώπης.

Το 1849 παρασημοφορήθηκε με τον σταυρό της Λεγεώνας της Τιμής και έλαβε πέντε φορές μετάλλια στο Σαλόν του Παρισιού, ενώ ο Ναπολέων Γ' ήταν ένας από τους προστάτες του. 

Στα τέλη της καριέρας του στράφηκε στα θαλασσινά τοπία, η φρεσκάδα και η ελευθερία των έργων του επηρέασαν τον Εζέν Μπουντέν και τον Κλωντ Μονέ σε αυτό το είδος. Ο Τρουαγιόν ήταν ένας παραγωγικός και διεθνώς επιτυχημένος ζωγράφος και το έργο του βρίσκεται σε πολλές δημόσιες συλλογές στη Γαλλία και αλλού.

Ο Κονστάν Τρουαγιόν πέθανε, άγαμος, στο Παρίσι στις 21 Φεβρουαρίου 1865, μετά από μια περίοδο διανοητικής ταραχής. Κηδεύτηκε στο κοιμητήριο της Μονμάρτρης του Παρισιού.

## Επιλογή έργων

Αρχείο:Road_in_the_Woods_MET_DP368944.jpg|*Μονοπάτι στο δάσος*, 1840, Μητροπολιτικό Μουσείο Τέχνης (Νέα Υόρκη)
Αρχείο:Constant Troyon (1810-1865) - De vissers - Lissabon Museu Calouste Gulbenkian 21-10-2010 13-47-43.jpg|*Οι ψαράδες*, π. 1850, Μουσείο Καλούστ Γκιουλμπενκιάν, Λισαβόνα
Αρχείο:Constant Troyon 001.jpg|*Πριν την καταιγίδα*, π.1860, Μουσείο Καλών Τεχνών της Βουδαπέστης.
Αρχείο:Constant Troyon - Return of the Herd - WGA23097.jpg|*Το μικρό κοπάδι*, Παρίσι, π. 1860, Μουσείο του Λούβρου
Αρχείο:Vache qui se gratte, salon de 1859, huile sur toile, Constant Troyon (1).jpg|*Αγελάδα που ξύνεται*, 1858, Παρίσι, Μουσείο Ορσέ.
Αρχείο:Constant Troyon - The Bathers (Clearing in the Forest) - Google Art Project.jpg|*Ξέφωτο στο δάσος*, 1842.
Αρχείο:Constant Troyon - Landscape with Cattle and Sheep - 49.6 - Minneapolis Institute of Arts.jpg|*Τοπίο με αγελάδες και πρόβατο*, 1852–58.
Αρχείο:The Marsh by Constant Troyon.jpg|*Ο βάλτος*, 1840.
Αρχείο:Constant Troyon - Vissersboot op zee (zeegezicht bij Honfleur) - 0440 - Rijksmuseum Twenthe.jpg|*Αλιευτικό στη θάλασσα* (θαλασσινό τοπίο κοντά στην Ονφλέρ)


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα